雞蛋花

雞蛋花；喺植物研究學入面係嗌雞蛋花屬；佢係夾竹桃科嘅一種落葉喬木仔，原產地喺美洲嘅墨西哥。

形態
呢朵花平均有5米高到，最高可以去到8.2米。胸徑可以去到15——20cm。一般喺5——10月開花，佢啲花好清香兼優雅。

用途
佢既啱種喺庭院入面嚟做景，又可以用嚟做行道樹，甚至喺大笪綠地嗰度嚟種同埋用嚟做盆景植物都得。佢啲花可以用嚟入藥。樹液係白色，有毒。

藥用價值

雞蛋花喺中醫範圍入面都有啲藥用嘅價值，佢可以用嚟防中暑、腸炎、細菌性痢疾、消化唔好、細路有積食、傳染性肝炎同支氣管炎等、；甚至係五花茶嘅一主材料。而白乳液方面，如估用喺外敷嗰邊，可以醫到疥瘡同紅腫等病徵。雖然花葉用嚟褒水係可以醫到感冒，但係而家得好少人用噉嘅方法。

毒性
雖然話雞蛋花有好多藥用嘅價值，但係佢啲樹液千祈唔好食！因為佢可以搞到嘔、反胃、發燒、肚屙、心跳加速、甚至嘴唇有紅腫嘅嘢。

品種 
 白雞蛋花
 雜交雞蛋花
 黃心雞蛋花
 堀頭雞蛋花
 絹葉雞蛋花
 乾淨雞蛋花
 紅雞蛋花
 黃雞蛋花
 鮮紅雞蛋花
 暗紅雞蛋花

相

紅雞蛋花香港康樂及文化事務署，香港觀賞植物照片廊。
 簡介 臺灣經濟部加工出口區管理處
 植物資料庫台北植物園學習資源網
 雞蛋花 Jidanhua 中藥材圖像數據庫 (香港浸會大學中醫藥學院)

夾竹桃科

類:喬木
類:落葉植物
類:行道樹
類:藥用植物
類:有毒植物
類:涼茶